Altari kõrval seisis Tallinna üheteistkümne laulukoori lauljaist moodustatud mitmesaja-pealine koor, kuna Tallinna Meestelaulu Seltsi, Niguliste Lauluseltsi ja Liedertafeli koorid, keda kadunu juhatanud oli, olid paigutatud orelikoorile. Vaimuliku  leinatalituse pidasid Niguliste õpetaja von zur Mühlen (saksa keeles) ja Kaarli koguduse õpetaja Kapp (eesti keeles). Kõlasid lahkunu laulud «Saaks koju hing» (Liedertafeli meeskoor) ja «Kyrie eleison» (Tallinna Meestelaulu Selts), «Valvur» ja «Troost» (ühendkoor).